b"\n_START_ARTICLE_\nCasa Jos\xc3\xa9 Morera i Llaurador\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d'habitatges entre mitgeres amb planta, entreplanta i tres pisos. El projecte \xc3\xa9s de l'arquitecte municipal Mag\xc3\xad Tom\xc3\xa1s Secall signat al 1870._NEWLINE_Ocupa una parcel\xc2\xb7la molt regular que permet obrir tres buits a cadascun dels al\xc3\xa7ats. Es busca establir una ordenaci\xc3\xb3 jer\xc3\xa0rquica a l'edifici per la volada que es d\xc3\xb3na als balcons. L'arrebossat de la fa\xc3\xa7ana amb decoracions de car\xc3\xa0cter modernista i historicista \xc3\xa9s posterior. Destaca la construcci\xc3\xb3 amb pedra escairada dels baixos i els massissos i llosanes dels balcons. El tractament del ferro forjat \xc3\xa9s acurat. L'acabament de l'edifici ve tamb\xc3\xa9 donat per un front\xc3\xb3 semicircular de car\xc3\xa0cter modernista decorat amb motius vegetals._NEWLINE_Tot l'inter\xc3\xa8s de la construcci\xc3\xb3 rau en la decoraci\xc3\xb3 de la fa\xc3\xa7ana, en la disposici\xc3\xb3 acad\xc3\xa8mica dels balcons, en els elements decoratius de car\xc3\xa0cter modernista i la disposici\xc3\xb3 harm\xc3\xb2nica amb la resta d'al\xc3\xa7ats de la Rambla Nova."